ANEXA

**MUNICIPIUL TÎRGU-MUREŞ**



**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330 ♦ Fax: 00-40-265-267.772 ♦ www. tirgumures.ro**

##### CONTRACT DE ASOCIERE

Nr.\_\_\_\_\_\_\_\_\_\_\_\_\_\_\_\_\_\_

### I. PĂRŢILE CONTRACTANTE

**MUNICPIUL Târgu Mureş,** cu sediul în Tîrgu-Mureş, Piaţa Victoriei, nr.3, telefon: 0265-268.330, având cod fiscal 4322823, reprezentat prin Soós Zoltán – Primar

şi

**Federația Română de TEQBALL** cu sediul în Tîrgu-Mureş str. Burebista nr. 12/16, având telefon nr. 0722-699.442 și CUI 44821318, reprezentat prin Luca Teodor – Președinte,

În baza HCL nr. \_\_\_\_\_\_\_\_\_\_\_\_\_\_\_\_\_\_\_\_\_\_\_ și ale art. 349 și următoarele din OUG nr. 57/2019 privind Codul administrativ, cu modificările și completările ulterioare au hotărât de comun acord încheierea prezentului Contract de Asociere.

**II. OBIECTUL CONTRACTULUI**

**Art. l.** Asocierea dintre Municipiul Tîrgu-Mureş și **Federația Română de TEQBALL**, are în vedere dezvoltarea sportului, ramura TEQBALL.

**Art. 2.** Prezentul contract se încheie în vederea amenajării unei baze sportive destinată practicării Teqball pe terenul cu nr. cadastral 129039-C32, cu suprafața de 459 mp, în incinta Complexului de Agrement și Sport ”Mureșul”,.

**Art. 3.** Folosirea bazei sportive se va face după încheierea unui proces verbal de predare-primire, conform unui program stabilit de comun acord de către părțile asociate.

**III. DURATA CONTRACTULUI**

**Art. 4.** Prezentul contract de asociere se încheie pe perioada \_\_\_\_\_\_\_\_\_\_\_\_\_\_\_\_\_ , cu posibilitatea prelungirii cu act adițional în baza Hotărâri prealabile Consiliului Local al Municipiului Târgu Mureș.

**IV. CONTRIBUŢIA FIECĂREI PĂRŢI CONTRACTANTE ÎN VEDEREA REALIZĂRII COLABORĂRII**

**Art. 5.** Municipiul Tîrgu-Mureş are următoarele obligaţii:

1. să pună la dispoziție, cu titlu gratuit, în termen de 30 zile de la încheierea prezentului Contract de Asociere, a terenului menționat la art. 2, pentru amenajarea bazei;
2. să permită accesului gratuit al sportivilor pentru antrenamente și jocuri;
3. să achiziționeze două mese Teqball One;
4. să asigure sprijin instituțional în vederea organizării și desfășurării de competiții de Teqball (naționale și inernaționale);
5. să asigure sprijin instituțional pentru organizarea de cursuri de pregătire pentru arbitri, antrenori și jucători ;
6. să promoveze parteneriatul/investiția pe canalele mass-media, social media;
7. să verifice modul în care sunt respectate condițiile de folosință stabilite prin actul de dare în folosință gratuită și prin lege;
8. să stabilească programul de utilizare a bazei sportive (atât pentru antrenamente cât și pentru competiții) ;
9. să solicite încetarea folosinței gratuite și restituirea bunului, atunci când interesul public legitim o impune.

**Art. 6.** Federația Română de Teqball are următoarele obligaţii:

1. să amenajeze terenul, prin acoperire cu suprafață asfaltică;
2. să reamenajeze gardului perimetral;
3. să instaleze un sistem de iluminat, alimentat cu panouri solare;
4. să doteze terenul cu o masă de Teqball One (personalizate cu logo -ul Municipiului și a Consiliului Local Târgu Mureș);
5. să comunice programul de antrenamente și pentru competiții în vederea stabilirii programului de utilizare a bazei sportive;
6. să organizeze competiții locale, naționale și internaționale;
7. să promoveze în mass-media locală, națională și internațională a primei baze sportive din România destinată exclusiv practicării Teqball-ului;
8. să obțină toate avizele necesare, pentru amenajarea și omologarea terenului pentru competiții
9. să folosească bunul potrivit destinației în vederea căreia i-a fost acordată folosința gratuită;
10. să nu transmită folosința dobândită nici oneros și nici cu titlu gratuit, unei alte persoane
11. să prezinte, anual, Consiliului Local al Municipiului Târgu Mureș, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare;
12. să permită accesul reprezentanților Consiliului Local al Municipiului Târgu Mureș  pentru efectuarea controlului asupra bunurilor;
13. să nu modifice bunul, în parte ori în integralitatea lui, fără acordul proprietarului;
14. la încetarea folosinței gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini.

**V. ÎNCETAREA CONTRACTULUI**

**Art. 7.** Asocierea își încetează activitatea ca urmare a următoarelor cauze :

* hotărârea comună a părților;
* denunțarea unilaterală (se notifică cu cel puțin 15 zile înainte);
* expirarea duratei pentru care s-a încheiat contractul de asociere;
* hotărârea definitivă și irevocabilă a unei insatnțe judecătorești;
* alte cauze prevăzute de lege.

**Art. 8.** Municipiul Tîrgu-Mureş îşi rezervă dreptul de a rezilia unilateral contractul în următoarele condiţii:

* nerespectarea obligațiilor contractuale
* neîndeplinirea sau îndeplinirea necorespunzătoare a obiectului de activitate.

**Art. 9.** În cazul încetării asocierii, toate amenajările și dotările din cadrul bazei sportive destinată practicării Teqball vor reveni Municipiului Târgu Mureș.

**VI. FORȚA MAJORĂ**

**Art.10.** Forţa majoră este constatată de o autoritate competentă.

**Art.11.** Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care acţionează aceasta.

**Art.12.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**Art.13.** Partea contractantă care invocă forţa majoră are obligaţia de a notifica celeilalte părţi, imediat si în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

1. **MODIFICAREA CONTRACTULUI**

**Art. 14.** Orice modificare a prevederilor cuprinse în prezentul contract se poate face numai cu acordul expres al părţilor contractante.

**Art . 15.** Orice modificare în legislaţia actuală cu privire la forma prezentului contract va determina adaptarea acestuia într-o formă convenabilă ambilor colaboratori.

**VIII. SOLUŢIONAREA LITIGIILOR**

**Art.16.** Eventualele litigii ce decurg din interpretarea, executarea s-au încetarea prezentului contract se vor soluţiona pe cale amiabilă, în caz contrar, acestea vor fi supuse spre soluţionare instanţelor judecătoreşti competente.

**IX. DISPOZIŢII FINALE**

Prezentul contract de asociere s-a încheiat în două exemplare, azi \_\_\_\_\_\_\_\_\_\_\_\_\_\_\_\_\_, câte unul pentru fiecare dintre părţile asociate.

**MUNICIPIUL Federația Română de TEQBALL**

**Târgu-Mures**

**PRIMAR PREŞEDINTE**

Soós Zoltán Luca Teodor

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**DIRECTOR ACASM**

Mátyási Miklós-Levente

**\_\_\_\_\_\_\_\_\_\_\_\_\_\_\_\_\_\_\_\_\_**

**DIRECTOR**

**Direcţia Economică**

**\_\_\_\_\_\_\_\_\_\_\_\_\_\_\_\_\_\_\_\_\_**

**VIZĂ JURIDICĂ**

**\_\_\_\_\_\_\_\_\_\_\_\_\_\_\_\_\_\_\_\_\_\_**